Florentinere med appelsin og nougatcreme - Piskeriset på eventyrPiskeriset på eventyr
Udgivet den 9. marts 2014 af Piskeriset
Tredje og sidste kage, som jeg serverede for gæsterne sidste søndag, var disse florentinere med chokolade, syltet appelsin og nougatcreme. Jeg fandt opskriften i et boligindretningsblad, sidste gang jeg var hos frisøren – muligvis hos Boligliv, men jeg er lidt i tvivl.
Jeg justerede et par af ingredienserne, og så undlod jeg at lægge mine florentinere sammen om cremen men serverede dem i stedet enkeltvis med en klat nougatcreme ovenpå – ellers bliver det lidt for voldsomt!
35 g syltet appelsinskal – jeg brugte noget af skallen fra den appelsin, jeg lavede appelsinlikør på i juledagene.
hakkede nødder – evt. rester af de karamelliserede nødder fra chokoladekagen
Hak nødderne fint (dog ikke så fint, at det bliver til mel!). Hæld fløde, smør, sukker og honning i en gryde og varm det op. Lad det simre i nogle minutter, indtil det bliver til gylden karamel. Vend nødderne og melet i karamelmassen og lad den afkøle i ti minutters tid. Sæt papirmuffinforme på en bageplade og put en teskefuld af karameldejen i hver muffinform. På den måde får florentinerne en pæn kant og flyder ikke ud på bagepladen. Bag dine florentinere ved 185 grader i ca. 10 minutter, indtil de bliver gyldne. Lad dem køle helt af og tag dem så ud af muffinformene.
Smelt chokoladen og dyp den ene halvdel af hver småkage i chokoladen. Læg dem på et stykke bagepapir og lad dem tørre.
Smelt nougaten og lad den afkøle, så den er fingerspidsvarm. Pisk fløden til skum og vend den forsigtigt i nougaten. Hak den syltede appelsinskal og vend den i nougatcremen.
Put en klat nougatcreme på alle florentinere og pynt dem evt. med lidt karamelliserede nødder.
Note: Disse florentinere er pænt syndige, og jeg kan varmt anbefale dem. Har du ikke syltet appelsinskal, kan denne godt udelades.
Panforte og karamelguf
Dette indlæg blev udgivet i dessert, kage, småkage og tagget appelsiner, benspænd 03-2014, chokolade, fløde, hasselnødder, hvedemel, mørk chokolade, nougat, nødder, smør, syltet appelsin af Piskeriset. Bogmærk permalinket.
10 thoughts on “Florentinere med appelsin og nougatcreme”
Emma, 9. marts 2014 kl. 18:35 skriver:
Hvor ser det godt ud. 🙂
Første gang jeg stødte på din blog var det faktisk for at finde en florentineropskrift. Jeg er glad for jeg blev hængende. 🙂
Piskeriset, 9. marts 2014 kl. 19:25 skriver:
Ej hvor pudsigt! Nu kom den endelig 😀
Dejligt at du blev hængende.
Madame, 9. marts 2014 kl. 19:02 skriver:
Mette Blomsterberg go home 🙂
Piskeriset, 9. marts 2014 kl. 19:26 skriver:
Hendes havde nok været lidt mere elegante – men jeg gad ikke at hive sprøjtetyllen frem på det tidspunkt 😉
Sysleren, 9. marts 2014 kl. 20:38 skriver:
De kager er altså for lækre til, at det er nok at læse om dem.
Piskeriset, 9. marts 2014 kl. 21:16 skriver:
De er heldigvis lette at lave, så prøv dem endelig 🙂
Tante Sød, 10. marts 2014 kl. 19:17 skriver:
Kommer fluks på topprioriteret to-do-liste! Tror nu ikke man skal undvære appelsin af en slags….
Piskeriset, 10. marts 2014 kl. 19:22 skriver:
Det giver også et dejligt touch til smagen!
Sabine, 17. september 2017 kl. 12:45 skriver:
Piskeriset, 17. september 2017 kl. 17:42 skriver:
Nej, men du kan evt. bage selve nøddeflagerne og derefter opbevare dem i en lufttæt beholder. Så skal du blot lave nougatcremen lige inden, at du skal servere dem 🙂